World news story
साजिद जाविद द्वारा 2016 शेवनिंग रॉल्स-रॉयस साइंस एंड इनोवेशन लीडरशिप फेलोशिप का शुभारंभ
आवेदन 19 अक्टूबर 2015 तक तक किया जा सकता है।
ब्रिटेन के व्यवसाय, नवाचार तथा कौशल मंत्री साजिद जाविद एमपी ने 11 सितंबर 2015 को ‘2016 शेवनिंग रॉल्स-रॉयस साइंस एंड इनोवेशन लीडरशिप फेलोशिप’ के लिए आवेदन सुविधा का शुभारंभ किया।
वार्षिक आयोजन ‘इंडिया-यूके बिज़नेस कॉनवेंशन 2015’ के खुशनुमा मौके पर मंत्री महोदय ने इस प्रोग्राम की घोषणा की जो भारत एवं श्रीलंका के विज्ञान, नवाचार तथा व्यवसाय के क्षेत्रों में कार्यरत मिड-करियर पेशेवरों को लक्षित है। इस फेलोशिप के लिए ब्रिटेन के विदेश एवं राष्ट्रमंडल कार्यालय तथा रॉल्स रॉयस द्वारा संयुक्त रूप से कोष मुहैया कराया जाता है। शुभारंभ के अवसर पर अनेक शेवनिंग एल्युमनी, शोधकर्ता, वैज्ञानिक और कॉरपोरेट जगत के वरिष्ठ लोग मौजूद थे।
इस फेलोशिप के अंतर्गत, सार्वजनिक नीति से संबंद्ध 14 (12 भारत से और 2 श्रीलंका से) वरिष्ठ विज्ञान एवं नवाचार पेशेवर कर्मियों के लिए ऑक्सफोर्ड यूनिवर्सिटी के सेड बिज़नेस स्कूल में 11-सप्ताह (13 अप्रैल से 24 जून 2016) का एक अध्ययन कार्यक्रम होगा। प्रत्येक फेलोशिप के अंतर्गत शामिल है:
- पूर्ण पाठ्यक्रम फीस
- फेलोशिप के दौरान प्रवास पर होने वाला व्यय
- भारत या श्रीलंका से यूके के लिए रिटर्न यात्रा का इकोनॉमी हवाई टिकट
कार्यक्रम में बोलते हुए साजिद जाविद ने कहा:
भारत के लिए शेवनिंग स्कॉलरशिप दुनिया में सबसे बड़ा है। हम 130 पूर्ण आर्थिक सहायता वाले स्कॉलरशिप और फेलोशिप प्रदान करते हैं। ये कार्यक्रम दुनिया के कुछ बेहतरीन विश्वविद्यालयों में संचालित किए जाते हैं। मुझे इस संबंध के अगले चरण- ‘2016 शेवनिंग रॉल्स-रॉयस साइंस एंड इनोवेशन लीडरशिप फेलोशिप’ कार्यक्रम (क्रिस्प) की घोषणा करते प्रसन्नता हो रही है। इस कार्यक्रम का मकसद है ब्रिटेन और भारत के बीच सहयोग-संबंध का निर्माण। इसका द्वार ऐसे भारतीयों के लिए खुला है जो व्यवसाय, विज्ञान और नवाचार के क्षेत्र से जुड़े हैं। ब्रिटेन में 11 सप्ताह के दौरान, चयनित अभ्यर्थियों को सर्वोत्तम ब्रिटिश विद्वानों और प्रैक्टिशनर्स के साथ काम करने का अवसर मिलेगा। आप उनके साथ विचारों का आदान-प्रदान कर सकते हैं, अपने कौशल को मांज कर ताजा कर सकते हैं, नेटवर्क तैयार कर सकते हैं और इसके बाद आप ऊर्जा और नए विचारों से लैस होकर भारत लौटेंगे जो आपके लिए उन चुनौतियों से निबटने में मददगार सिद्ध होंगे जिनका सामना हमारे दोनों देश करते हैं।
भारत और दक्षिण एशिया, रॉल्स-रॉयस के अध्यक्ष किशोर जयरामन ने कहा:
ऐसे समय में जब भारत लगातार अपनी सामाजिक-आर्थिक आकांक्षाओं को पूरा करने में पूरी ताकत से जुटा है, हमें अपनी भावी पीढ़ियों के संवर्धन के लिए निरंतर प्रयासरत रहना चाहिए। भविष्य के उन नेतृत्वकर्ताओं की पहचान और विकास के लिए जो अपने मिड-करियर में हैं क्रिस्प (सीआरआईएसपी) एक बेहतरीन मार्ग है और यह उनके वैश्विक दृष्टिकोण को व्यापक बनाने में मदद करता है ताकि भारत के सामाजिक-आर्थिक रूपांतरण का काम और अधिक सशक्त हो। रॉल्स-रॉयस में हम जनकल्याण से भी परे जाकर उद्योग को विज्ञान और तकनीकी उत्कृष्टता के साथ दीर्घकाल के लिए जोड़ने को इच्छुक हैं और साथ ही सबके भले की कामना करते हैं।
आगे की जानकारी:
स्टुअर्ट ऐडम, निदेशक,
प्रेस और संचार
ब्रिटिश उच्चायोग,
चाणक्यपुरी, नई दिल्ली- 110021
टेलीफोन: 44192100; फैक्स: 24192411
मेल करें: शक्ति एडमरुकु
हमारा अनुसरण करें: Twitter, Facebook, Instagram, Flickr, Storify, Eventbrite, Blogs, Foursquare, Youtube, Vine, Periscope @UKinIndia, Snapchat @UKinIndia
eng_Latn kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva mag_Deva hin_Deva mai_Deva awa_Deva hin_Deva hin_Deva eng_Latn